CELEX: 62009TN0062
Language: el
Date: 2009-02-13 00:00:00
Title: Υπόθεση T-62/09: Προσφυγή, της 13ης Φεβρουαρίου 2009 — Rintisch κατά ΓΕΕΑ — Bariatrix Europe (PROTI SNACK)

1.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 102/21
            
         Προσφυγή της 13ης Φεβρουαρίου 2009 — Rintisch κατά ΓΕΕΑ — Bariatrix Europe (PROTI SNACK)
   (Υπόθεση T-62/09)
   2009/C 102/34
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγων: Bernhard Rintisch (Bottrop, Γερμανία) (εκπρόσωπος: A. Dreyer, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Bariatrix Europe Inc. SAS (Guilherand Granges, Γαλλία)
   
      Αιτήματα του προσφεύγοντος
   
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 15ης Δεκεμβρίου 2008 στην υπόθεση R 740/2008-4 και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το λεκτικό σήμα «PROTI SNACK» για προϊόντα των κλάσεων 5, 29, 30 και 32 — αίτηση υπ’ αριθ. 4 992 145
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Το καταχωρισμένο στη Γερμανία υπ’ αριθ. 39 702 429 λεκτικό σήμα «PROTI» για προϊόντα των κλάσεων 29 και 32· το καταχωρισμένο στη Γερμανία υπ’ αριθ. 39 608 644 εικονιστικό σήμα «PROTIPOWER» για προϊόντα των κλάσεων 29 και 32· το καταχωρισμένο στη Γερμανία υπ’ αριθ. 39 549 559 λεκτικό σήμα «PROTIPLUS» για προϊόντα των κλάσεων 29 και 32 και το καταχωρισμένο στη Γερμανία υπ’ αριθ. 39 629 195 σήμα που συνίσταται στον διακριτικό τίτλο «PROTITOP» για προϊόντα των κλάσεων 29, 30 και 32
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου, καθόσον το τμήμα προσφυγών δεν εκτίμησε επί της ουσίας την ανακοπή· παράβαση του άρθρου 74, παράγραφος 2, του κανονισμού 40/94 του Συμβουλίου, καθόσον το τμήμα προσφυγών δεν άσκησε τη διακριτική του ευχέρεια ή, τουλάχιστον, δεν εξήγησε με ποιον τρόπο το έπραξε· κατάχρηση εξουσίας, καθόσον το τμήμα προσφυγών δεν έλαβε υπόψη του έγγραφα και αποδεικτικά στοιχεία που προσκόμισε η προσφεύγουσα.